钦定古今图书集成/明伦汇编/闺媛典/第292卷 > 皇清二十五 > 白养淳妻傅氏〈妇刘氏附〉
## 钦定古今图书集成/明伦汇编/闺媛典/第292卷 > 皇清二十五 > 白养淳妻傅氏〈妇刘氏附〉

按《南皮县志》：傅氏，白养淳妻。早寡，抚四子一女，艰苦备尝。遇兵变，四子皆殁，终日长号，几不自存。长子作睿妻刘氏，年甫二十，子未周岁，乃慰姑曰：“白氏有此尚未绝，吾必不负” 姑矢志苦节，昼夜纺绩无暇，积劳成疾，每致呕血数升，而未尝告劳。子学曾，中丙午科乡试，《学庸》《鲁论》诸书，皆刘口授。